EkBass/fiwiki-20250220-pages-articles huggingface dataset:
Puertollano

Puertollano on kaupunki Ciudad Realin maakunnassa ja Kastilia-La Manchan itsehallintoalueella Espanjassa. Kaupungin väkiluku vuonna 2015 oli 50 035.Instituto Nacional de Estadística Puertollano on Kastilia-La Manchan suurin teollisuuskeskus. Kaupungissa oli aiemmin useita kivihiilikaivoksia, mutta nykyään pääteollisuudenalat ovat lannoite- ja petrokemian teollisuus, sähköntuotanto sekä aurinkopaneelien valmistus. Valtio ja Euroopan unioni ovat myöntäneet kaupungille kehittämistukia kivihiiliteollisuuden hiipumisen jälkeen. Puertollanossa sijaitsee yksi vuonna 1992 avatun Madridista Sevillaan vievän AVE-suurnopeusjunalinjan asemista. Puertollanosta tulee jalkapalloseura CD Puertollano, joka on pelannut parhaimmillaan Espanjan toiseksi korkeimmalla sarjatasolla. ==Kuvagalleria== Iglesia de Nuestra señora de la Asunción.jpg|Iglesia de Nuestra Señora de la Asunción (1500-luku) Paseo San Gregorio zona de "El Bosque".jpg|Paseo de San Gregorio Alrededores de Puertollano, desde el tren.jpg|Vanha kivihiilikaivos lähiseudulla. Museo de la Mineria Puertollano.jpg|Museo de la Minería (Kaivosmuseo) PuertollanoParquePozoNorteMuseo.jpg|Museo de la Minería ValleAlcudiaLaVera3.jpg|Valle de Alcudia on lähes 1200 km² suuruinen metsäalue. CASA DE BAÑOS 01.jpg|Casa de Baños. 1850-luvun kylpylässä on nykyään mm. matkailutoimisto. Monumento ParquePoblado Puertollano.jpg|Parque del Poblado == Lähteet == *Puertollano, so much to see, enjoy and taste === Viitteet === == Aiheesta muualla == * Ayuntamiento de Puertollano * Google Local Luokka:Kastilia-La Manchan kaupungit
Sadko

Sadko () on samannimisen venäläisen bylinan (eeppinen runoelma) myyttinen sankari. Hän on kauppias ja kanteleensoittaja Novgorodista, joka joutuu matkallaan veden kuninkaan valtakuntaan. Tarina Sadkosta sai slavofilian nousun myötä huomiota 1800-luvulla, ja monet taideteokset pohjautuvat siihen, esimerkkeinä Aleksei Tolstoin runo Sadko ja Nikolai Rimski-Korsakovin ooppera Sadko. == Tarina Sadkosta == Gusli on venäläinen kantele ja köyhän Sadkon ainoa omaisuus. Sadko hankkii elantonsa soittamalla rikkaiden pidoissa, mutta kauppiaat lakkaavat kutsumasta häntä juhliinsa soittajaksi. Surullisena Sadko menee Ilmen-järven rannalle soittamaan. Hän soittaa gusliaan niin kauniisti, että veden kuningas ihastuu ja antaa Sadkolle palkkioksi aarteen. Erään toisinnon mukaan veden kuningas neuvoo Sadkoa lyömään kauppiaiden kanssa vetoa siitä, että järvessä elää kultaeväisiä kaloja. Sadko voittaa vedon ja rikastuu. Hänestä tulee varakas kauppias. Sadko järjestää kauppiaille juhlat, joissa nämä tavalliseen tapaansa alkavat kerskua omaisuudellaan. Nyt Sadko kehuu voivansa rahoillaan ostaa kaikki Novgorodin tavarat. Kahtena ensimmäisenä päivänä tämä onnistuukin, mutta kolmanneksi päiväksi kauppiaat ovat haettaneet uusia tavaroita Moskovasta. Sadko ymmärtää, ettei hän pysty ostamaan kaikkia maailman tavaroita ja luovuttaa. Sadko varustaa laivaston kuljettaakseen ostamansa tavarat. Myytyään ne hän lähtee kultalastissa kotiin päin, mutta Kaspianmerellä (tai Suomenlahdella) tuuli äkisti tyyntyy. Sadko käskee heittää mereen aluksi kullan, sitten hopean ja lopuksi helmetkin veden kuninkaan tyynnyttämiseksi, mutta turhaan. Sadko ymmärtää tämän johtuvan siitä, ettei hän ole muistanut olevansa kiitollisuudenvelassa veden kuninkaalle. Laivallaolijat heittävät arpaa siitä, kuka on syyllinen onnettomuuteen, Sadko häviää ja hänet heitetään mereen. Hän vajoaa alas meren pohjalle, jossa on veden kuninkaan valtakunta. Sadko soittaa taas gusliaan ja saa meren valtiaan tanssimaan niin, että syntyy myrsky ja laivoja uppoaa. Joissakin toisinnoissa Pyhä Nikolaos neuvoo Sadkoa katkaisemaan soittimensa kielet, minkä tämä tekeekin. Sen jälkeen veden kuningas antaa Sadkon valita puolison tyttäriensä joukosta. Jälleen Nikolai (tai veden kuninkaan vaimo) neuvoo Sadkoa valitsemaan oikean neidon ja olemaan koskematta tyttöön hääyönä. Näitä ohjeita noudattamalla Sadko herää seuraavana päivänä kotona Novgorodissa. == Lähteet == * *Väisänen, A. O. (1946, toim.) Muinais-Venäjän sankarirunoja. WSOY. * == Aiheesta muualla == * Sadkoa käsittelevä bylin. Luokka:Venäläinen kansanperinne
2-butanoli

2-butanoli eli sekundaaributanoli C4H9OH kuuluu sekundaaristen alkoholien aineryhmään ja on syttyvää, normaaliolosuhteissa olomuodoltaan väritöntä nestettä, jolla on tunnusomainen haju. 2-butanolin rakennekaava voidaan esittää muodossa CH3CH2CHOHCH3. Aineesta käytetään myös nimityksiä butan-2-oli, 1-metyylipropanoli, metyylietyylikarbinoli ja butyleenihydraatti. 2-butanolin moolimassa on 74,1 g/mol, sulamispiste −115 °C, kiehumispiste on 100 °C, tiheys 0,81 g/cm3 (vesi = 1,0 g/cm3), leimahduspiste 24 °C, itsesyttymislämpötila 406 °C ja CAS-numero 78-92-2. Aine liukenee veteen 20 °C:n lämpötilassa 12,5 g/100 ml. 2-butanolilla on optisesti aktiivisia enantiomeerejä. Yhdistettä esiintyy kukkien tuoksuissa ja semiokemikaalina eliöiden viestinnässä. 2-butanoli on eräs butanolin C4H9OH isomeerisistä muodoista. == Ympäristö- ja terveysvaikutukset == Lyhytaikainen altistuminen ärsyttää silmiä sekä voi aiheuttaa tajunnantason laskua. 2-butanolin joutumisen keuhkoihin voi aiheuttaa kemiallisen keuhkotulehduksen vaaran. Pitkäaikainen tai toistuva altistuminen aineelle voi kuivattaa ihoa. Työministeriön päätöksen 1044/91 mukaan aineelle altistumisen työssä katsotaan aiheuttavan vaaraa perimälle, sikiölle tai lisääntymiselle. 2-butanoli muuttuu elimistössä lähes täydellisesti 2-butanoniksi. == Valmistus ja käyttö == 2-butanolia valmistetaan maaöljyn krakkauksessa syntyvistä 1- ja 2-buteenista. Nämä reagoivat rikkihapon toimiessa katalyyttinä veden kanssa muodostaen 2-butanolia. Välituotteena muodostuu vetysulfaattiestereitä. Myös muita katalyyttejä kuten alumiinihydroksidia ja volframioksidia on tutkittu katalyytteinä. Suurin osa valmistetusta 2-butanolista hapetetaan 2-butanoniksi. Siitä valmistetaan myös estereitä ja amineja ja sitä voidaan käyttää jarrunesteissä ja liuottimena esimerkiksi maalinpoistoon. Ernst Billig: Butyl Alcohols, Kirk-Othmer Encyclopedia of Chemical Technology, John Wiley & Sons, New York, 2001. Viitattu 14.04.2013Heinz-Dieter Hahn, Georg Dämbkes, Norbert Rupprich, Hubert Bahl & Guido D. Frey: Butanols, Ullmann's Encyclopedia of Industrial Chemistry, John Wiley & Sons, New York, 2013. Viitattu 14.04.2013 == Katso myös == *Butanoli *1-butanoli *Isobutanoli *Tert- butanoli == Lähteet == == Aiheesta muualla == * *PubChem: 2-butanol *Human Metabolome Database (HMDB): 2-Butanol *DrugBank: 2-Butanol *ChemBlink: sec- Butanol *ChemBlink: (S)-(+)-2-Butanol *ChemBlink: R-(-)-2-Butanol *Dr. Duke's Phytochemical and Ethnobotanical Databases: 2-Butanol *Pherobase: Floral Compound – butan-2-ol *Pherobase: Semiochemical – butan-2-ol Luokka:Alkoholit Luokka:Polttoaineet Luokka:Liuottimet
Stormy Daniels

Stormy Daniels (oik. Stephanie Gregory Clifford, s. 17. maaliskuuta 1979 Baton Rouge, Louisiana) on yhdysvaltalainen pornonäyttelijä ja elokuvaohjaaja. Hänellä on muun muassa irlantilaisia sukujuuria. Daniels aloitti uransa pornoalalla vuonna 2002. Saman vuoden syyskuussa hän allekirjoitti sopimuksen Wicked Picturesin kanssa. Hän on voittanut useita AVN-palkintoja. Daniels oli vuoden 2006 Sexhibition-messujen päävieras. Samana vuonna hänet palkittiin Anna Malle -palkinnolla saavutuksistaan aikuisviihteen alalla. Hän oli helmikuun 2007 Penthouse Pet ja tuli nimetyksi vuosisadan Penthouse Petiksi vuonna 2018. Daniels on puhunut lähtemisestä ehdolle Yhdysvaltain senaattiin prostituutioon sotkeutuneen konservatiivi David Vitterin vastustajana. Vuonna 2018 Daniels julkaisi muistelmateoksensa Full Disclosure, jossa kertoi olleensa sukupuoliyhteydessä Donald Trumpin kanssa vuonna 2006. Trumpin lakimies Michael Cohen maksoi Danielsille 130 000 dollaria juuri ennen vuoden 2016 presidentinvaaleja, jotta tämä ei paljastaisi asiaa tiedotusvälineille. Trump myönsi korvanneensa kuluja Cohenille. Daniels on antanut asiasta haastatteluja muun muassa 60 Minutes -ohjelmaan ja esiintynyt Saturday Night Live -ohjelman Trump-aiheisessa sketsissä. Vuonna 2019 Daniels ilmoitti olevansa biseksuaali. ==Lähteet== ==Aiheesta muualla== * Viralliset sivut * Luokka:Yhdysvaltalaiset pornonäyttelijät Luokka:Amerikanirlantilaiset Luokka:Vuonna 1979 syntyneet Luokka:Elävät henkilöt
Kore

Kore viittaa seuraaviin asioihin: * Kore, Persefonesta käytetty nimi Eleusiin mysteereissä * Kore, antiikin kreikkalainen pukeissaolevaa seisovaa naista esittävä veistos * Kore, Jupiterin kuu * Kotkan Reipas (KoRe), urheiluseura * Kore, Langanojärvi, järvi Etiopiassa * Kore, esperantoksi esiintyvä ranskalainen yhtye
Deborah Compagnoni

Deborah Compagnoni (s. 4. kesäkuuta 1970 Bormio, Italia) on italialainen uransa lopettanut alppihiihtäjä ja kolminkertainen olympiavoittaja. Compagnonin uraa varjostivat monet loukkaantumiset ja sairastelut. Hänen polviinsa tehtiin neljä leikkausta, hän selvisi vakavasta maksatulehduksesta ja vuonna 1990 hän lähes kuoli suolitukokseen. Vuonna 1992 Compagnoni voitti ensimmäisen maailmancup-osakilpailunsa, samana vuonna hän voitti Albertvillen olympialaisissa kultaa super-G:ssä. Kultalaskun jälkeisenä päivänä suurpujottelussa hän loukkasi vasemman polvensa. Seuraavina vuosina Compagnoni jätti vauhtilajeissa kilpailemisen ja hänestä tuli yksi parhaista suurpujottelijoista. Lillehammerissa 1994 hän voitti olympiakultaa suurpujottelussa ja uusi voittonsa 1998 Naganossa. Naganossa hän voitti myös hopeaa pujottelussa häviten kullan vain kuudella sadasosasekunnilla. Compagnoni voitti suurpujottelun maailmanmestaruuden vuonna 1996. Seuraavana vuonna hän uusi mestaruutensa ja voitti lisäksi pujottelun. Saavutukseen ei ole kyennyt yksikään toinen italialainen naisalppihiihtäjä. Compagnoni voitti kaikkiaan 16 maailmancup-osakilpailua (13 suurpujottelussa, 2 super-G:ssä ja 1 pujottelussa) ja suurpujottelun kokonaiscupin vuonna 1997. MM-kilpailuissa 2005 sekä maailmancupissa käytetty laskettelurinne Bormion naapurikunnassa Valfurvassa on nimetty Deborah Compagnonin mukaan. == Aiheesta muualla == * Compagnoni olympic.org:ssa * Luokka:Italialaiset alppihiihtäjät Luokka:Italialaiset olympiavoittajat Luokka:Vuonna 1970 syntyneet Luokka:Elävät henkilöt
Isolezwe

Isolezwe on KwaZulu-Natalissa, Etelä-Afrikassa julkaistava zulunkielinen sanomalehti. Se ilmestyy viisi kertaa viikossa (maanantaista perjantaihin). Lehti perustettiin huhtikuussa 2002. Siitä on vuodesta 2004 lähtien julkaistu myös online-versiota. Isolezwellä on noin 339 000 lukijaa päivittäin. == Aiheesta muualla == *Isolezwe Luokka:Eteläafrikkalaiset sanomalehdet
Stockmannin Tapiolan tavaratalo

Tapiolan Stockmann on Espoon Tapiolassa sijaitseva Stockmannin tavaratalo. Se toimi vuosina 1981–2017 osoitteessa Länsituulentie 5. Vuonna 2017 tavaratalo muutti uusiin tiloihin kauppakeskus Ainoaan. == Tapiolan Stockmann kerroksittain == *M-tasolla eli markettitasolla toimii S-Market (HOK-Elanto) ja Kukkakaari-kukkakauppa. *Ensimmäisestä kerroksesta löytyy miesten vaatteita ja jalkineita, naisten vaatteita ja urheiluvälineitä. Ensimmäisessä kerroksessa toimii myös palvelupiste ja Robert's Coffee. *Toisessa kerroksessa myydään naisten vaatteita ja jalkineita, kosmetiikkaa sekä koruja ja kelloja. Lisäksi siellä toimii parturi-kampaamo Shortcut. *Kolmannessa kerroksessa sijaitsevat lasten vaatteet ja jalkineet, kodintarvikkeet ja matkalaukut. == Historiaa == Tapiolan Stockmann avattiin vuonna 1981 osoitteeseen Länsituulentie 5. Tavarataloa laajennettiin ainakin vuosina 1987, 1990 ja 1998. Ainoan laajennus rakennettiin puretun K-Supermarketin talon paikalle ja Merituulentien päälle. Laajennusosan peruskivi muurattiin 22. toukokuuta 2015. Stockmann toimi entisissä tiloissaan kunnes uusi tavaratalo avattiin 16. maaliskuuta vuonna 2017. Muuton jälkeen aloitettiin Stockmannin vanhojen tilojen purkaminen ja Ainoa-kokonaisuuden jatkorakentaminen.Stockmannin tavaratalouudistus , viitattu 8.11.2013 == Lähteet == == Aiheesta muualla == * Stockmann Tapiola * Stockmann Tapiola Luokka:Tapiola
Piiru (puutavara)

Piiruksi nimitetään sahatavaraa, jonka paksuus on sama kuin leveys ja mitat ovat 100–175 mm. Aiemmin rankorakenteista seinää on nimitetty myös piirurakenteeksi. Tällöin talon rungon kantavana rakenteena olevia pystyyn asennettuja soiroja kutsuttiin piiruiksi. Nykyisin käytetään nimitystä runkotolppa ja piirua käytetään vain yhden sahatavaralajin nimenä. Luokka:Puupohjaiset materiaalit Luokka:Puurunko
Massalia

Massalia voi viitata seuraaviin: * Massalia, antiikin aikainen kaupunki Galliassa, nykyisen Marseille Ranskassa * 20 Massalia, asteroidi
Frankfurter Allgemeine Zeitung

Frankfurter Allgemeine Zeitung (FAZ) on päivittäinen sanomalehti, joka ilmestyy Frankfurt am Mainissa, Saksassa. Lehti on perustettu vuonna 1949, ja sen epäsuora edeltäjä oli Hitlerin vuonna 1943 lakkauttama Frankfurter Zeitung. Sanomalehdellä on noin 200 000 kappaleen levikkihttps://www.ivw.eu/aw/print/qa/titel/1056?quartal%5B20212%5D=20212&quartal;%5B19984%5D=19984 . Sen sunnuntainumero on Frankfurter Allgemeine Sonntagszeitung. == Lähteet == == Aiheesta muualla == * Frankfurter Allgemeine Zeitungin verkkoversio Luokka:Saksalaiset sanomalehdet Luokka:Frankfurt am Main
Laudanumi

Laudanumi on oopiumista valmistettua alkoholipitoista uutetta. Laudanumi kehitettiin Sveitsissä 1500-luvulla kipulääkkeeksi ja sen ensimmäinen systemaattinen käyttäjä oli Paracelsus, kuuluisa sveitsiläissyntyinen alkemisti, lääkäri, astrologi ja okkultisti.Foster 1934, s. 8. Todellisen ”kulta-ajan” laudanumi koki kuitenkin 1800-luvun viktoriaanisessa Englannissa. Tuolloin päihdekäyttö oli yleistynyt ja laudanumista muodostui eräänlainen työväenluokan huume. Laudanumia sai kuka tahansa apteekista ja se oli halvempaa kuin pullo halpaa viiniä. 1900-luvulla morfiini syrjäytti laudanumin lääketieteessä ja yhdessä heroiinin kanssa myös päihdekäytössä. Suomessa oopiumtinktuuraa on saatavilla vaikean ripulin hoitoon valmistenimellä Dropizol. == Valmistus == Laudanumia valmistetaan laittamalla oopiumia samaan sammioon väkevän etanolin kanssa. Alkoholipitoisuuden tulisi olla yli 60 prosenttia. Uutos valmistuu noin vuorokaudessa. Alkoholi on erittäin tehokas liuotin, joten valmiissa laudanumissa on lähes 10 prosenttia oopiumia. == Käyttö == Laudanumia käytettiin alun perin kipulääkkeenä ja nukutusaineena. Käyttö päihteenä kuitenkin syrjäytti nopeasti lääketieteellisen käytön. Nykyisin laudanumi on lähes kadonnut päihteiden joukosta. Lääketieteessä laudanumia käytetään yhä, mutta hyvin harvoin. Laudanumia käytetään oraalisesti. == Vaikutukset == Sekä oopiumi että alkoholi ovat keskushermostoa lamaannuttavia aineita. Yhteisvaikutus on erittäin voimakas. Käyttäjä lamaantuu yleensä fyysisesti täysin ja kokee voimakkaan euforian tunteen. Vaikutus kestää useita tunteja heiketen vähitellen. == Käytön haitat == Laudanumin käyttö aiheuttaa sekä psyykkistä että fyysistä riippuvuutta. Lisäksi sekoitus on itsessään vaarallinen, sillä alkoholin ja rauhoittavan aineen yhteisvaikutus voi aiheuttaa hengityslaman. Pitkään jatkuneen käytön haitat ovat samat kuin pitkäaikaisessa oopiumin ja alkoholin käytössä. ==Lähteet== * * === Viitteet === Luokka:Opioidit ru:Опиум#Терминология
Stockmannin Jumbon tavaratalo

Jumbon Stockmann on Vantaalla sijaitseva Stockmannin tavaratalo, joka toimii kauppakeskus Jumbon yhteydessä osoitteessa Vantaanportinkatu 3. Kauppakeskuksen paikoitustiloissa on 4 600 paikoituspaikkaa, joista 650 sijaitsee tavaratalon alapuolella. Jumbon Stockmann avasi ovensa 27. lokakuuta 2005 kauppakeskus Jumbon laajennusosassa. Tavaratalolla on tilaa 11 000 neliömetriä ja sen vieressä olevalla Zaralla, jonka Suomen-toiminnoista Stockmann vastaa, on 1 200 neliömetriä. Stockmann työllistää kahdessa toimipaikassa yhteensä 340 työntekijää, joista 300 työskentelee Stockmann- tavaratalossa ja 40 Zara-myymälässä. == Myyntiosastot == Tavaratalon on suunnitellut arkkitehti Petri Rouhiainen, ja sen tilat muodostuvat valopihan ympärille. Tavaratalo jakaantuu kahteen kerrokseen: 1\. kerros: naisten muoti, kosmetiikka ja parturi-kampaamo 2\. kerros: miesten muoti, koti, lapset, urheilu ja tavaratalon palvelupiste Tavaratalo on Stockmannin Suomen tavarataloista ainoa, jossa ei sijaitse Akateemisen kirjakaupan myymälää eikä Food Market Herkkua, jotka molemmat suljettiin vuonna 2019. Herkusta vastaavan HOK-Elannon päivittäistavaramyymälänä Jumbossa toimii Prisma. == Lähteet == == Aiheesta muualla == * Tavaratalon kerrosopaste * Yhteystiedot ja uutiset Jumbo Luokka:Kauppakeskus Jumbo
Tara Lipinski

Tara Lipinski (s. 10. kesäkuuta 1982 Philadelphia) on yhdysvaltalainen taitoluistelija ja olympiavoittaja. Hän voitti olympiakultaa Naganossa 1998. Lipinski oli voittaessaan vasta 15-vuotias ja on kaikkien aikojen nuorin talvikisojen yksilölajien olympiavoittaja. Vuonna 1997 Lipinski voitti sekä Yhdysvaltojen että maailmanmestaruuden 14-vuotiaana. Hän oli kaikkien aikojen nuorin mestari kummassakin tittelissä. 7. huhtikuuta 1998 Lipinski ilmoitti siirtyvänsä ammattilaiseksi. Hän luisteli Stars on Ice -show’ssa neljä kautta. Lipinski on esiintynyt monissa televisiosarjoissa ja -ohjelmissa sekä näytellyt pikkurooleissa elokuvissa. Hän on mukana Boys and Girls Clubs of American puolestapuhujana. == Lähteet == == Aiheesta muualla == * Virallinen kotisivu * Lipinski KOK:n sivuilla Luokka:Yhdysvaltalaiset olympiavoittajat Luokka:Yhdysvaltalaiset taitoluistelijat Luokka:Vuonna 1982 syntyneet Luokka:Elävät henkilöt
De Volkskrant

De Volkskrant () on alankomaalainen sanomalehti, jonka päätoimitus sijaitsee Amsterdamissa. Lehden päätoimittaja on Pieter Klok. De Volkskrant perustettiin vuonna 1919 ja se on ilmestynyt päivittäin vuodesta 1921 lähtien. Alun perin De Volkskrant oli vahvasti katolinen lehti ja sen kytkökset Katoliseen Kansanpuolueeseen olivat vahvat. Myöhemmin lehti luopui katolilaisuudestaan, mutta muuttui 1960-luvulla leimallisesti vasemmistolaiseksi. Nykyään lehti pyrkii poliittiseen neutraaliuteen. Sitä kustantaa PCM Uitgevers, joka kustantaa myös muita merkittäviä alankomaalaisia päivälehtiä, kuten NRC Handelsbladia, Algemeen Dagbladia, ja Trouwta. Lehden päivittäinen levikki on noin 326 000 (2002), joten se on Alankomaiden kolmanneksi suurin sanomalehti De Telegraafin ja Algemeen Dagbladin jälkeen. == Lähteet == ==Aiheesta muualla== *De Volkskrant Volkskrant, De
Sandra Schmirler

Sandra Schmirler (11. heinäkuuta 1963 Biggar, Saskatchewan – 3. maaliskuuta 2000) oli kanadalainen curlingpelaaja ja olympiavoittaja. Vuonna 1993 Schmirlerin Reginasta lähtöisin ollut joukkue voitti Kanadan mestaruuden ja samana vuonna maailmanmestaruuden (Schmirler oli voittamassa MM-kultaa myös 1994 ja 1997). Tuohon aikaan hän käytti nimeä Sandra Peterson (Peterson oli hänen ensimmäinen aviomiehensä). Mentyään uudelleen naimisiin hän alkoi käyttää tyttönimeään. Vuoden 1998 Naganon talvikisoissa Schmirlerin johtama Kanadan joukkue voitti finaalissa Tanskan pistein 7–5. Vuosi olympialaisten jälkeen Schmirlerillä todettiin alkuperältään tuntematon syöpä, johon hän kuoli maaliskuussa 2000 vain 36-vuotiaana. == Aiheesta muualla == * The Sandra Schmirler Foundation * Schmirler olympic.org:ssa Luokka:Kanadalaiset curlingpelaajat Luokka:Kanadalaiset olympiavoittajat Luokka:Vuonna 1963 syntyneet Luokka:Vuonna 2000 kuolleet
Equinor

Equinor ASA (vuoteen 2018 Statoil ASA ja vuosina 2007–2009 StatoilHydro ASA) on norjalainen öljy- ja kaasuyhtiö, jonka pääkonttori sijaitsee Stavangerissa. Se on Norjan suurin yhtiö, jonka osake noteerataan Oslon sekä New Yorkin pörsseissä. Yhtiö fuusioitui 1. lokakuuta 2007 Norsk Hydron öljy- ja kaasudivisioonan kanssa, ja sen toiminnot sulautettiin osaksi tällöin perustettua StatoilHydro-yhtiötä. Yhtiö vaihtoi nimensä takaisin Statoiliksi 1. marraskuuta 2009. Equinor on maailman suurimpia raakaöljyn tuottajia ja suuri maakaasun toimittaja Euroopassa. Statoil-nimisiä huoltoasemaketjuja on Skandinaviassa, Irlannissa, Puolassa, Baltian maissa ja Venäjällä.http://www.statoil.com/en/About/InBrief/Pages/default.aspx ==Historia== Statoil perustettiin vuonna 1972 suurkäräjien päätöksellä kehittämään Norjan öljyn- ja kaasuntuotantoa. Seuranneeseen kehitykseen vaikutti huomattavasti Statfjordin öljykentän löytyminen Pohjanmerellä, joka oli aikansa suurimpia meriöljykenttiä. Öljyntuotanto Statfjordilla alkoi vuonna 1979, ja Statoilista tuli kentän pääoperaattori vuonna 1987 44 %:n osuudella. Yhtiön liiketoiminta laajeni 1980-luvun aikana erilaisten yhteistyö- ja kehittämissopimusten kautta Euroopan kaasuntuotantomarkkinoille. Samaan aikaan Statoil perusti ensimmäiset huoltoasemaketjunsa Skandinaviassa ja hankki itselleen Esson huoltoasemat, jalostamot ja petrokemian tuotantolaitokset Ruotsissa ja Tanskassa. Statoil listautui Oslon ja New Yorkin pörsseihin vuonna 2001 ja tuli siten osittain yksityistetyksi Norjan valtion säilyessä kuitenkin yhtiön pääomistajana.http://www.statoil.com/en/about/history/Pages/default3.aspx Statoilin ja Norsk Hydron osien fuusioon johtanut suunnitelma julkaistiin 18. joulukuuta 2006 ja suurkäräjät hyväksyi yhtiöiden yhdistymisen kesäkuussa 2007. Perustamisen syynä oli lisääntyneen kilpailukyvyn tavoittelu suuremman yrityksen voimin kansainvälisillä markkinoilla. 1. lokakuuta 2007 perustetun uuden yhtiön nimeksi tuli StatoilHydro. Norsk Hydron historia oli alkanut vuodesta 1905, jolloin Norsk hydro-elektrisk Kvælstofaktieselskab perustettiin tuottamaan typpipohjaisia lannoitteita. Öljyalalle yhtiö meni 1960-luvulla, jolloin se osallistui Ekofiskin kentän öljyvarojen hyödyntämiseen. Fuusion tapahtuessa yhtiö oli mukana 13 öljy- ja kaasukentällä. StatoilHydron johtokunta päätti kokouksessaan 24. maaliskuuta 2009 muuttaa yhtiön nimen takaisin Statoil ASA:ksi. Asia käsiteltiin lopullisesti yhtiökokouksessa 19. toukokuuta. Yhtiö vaihtoi nimensä takaisin Statoiliksi 1. marraskuuta 2009. Nimivaihdosten arvioitiin maksaneen 260 miljoonaa kruunua. Statoil investoi Johan Castberg -nimiseen öljykenttään Pohjois-Norjassa vuonna 2017. Sen tuotannon on määrä käynnistyä vuonna 2022.https://www.satakunnankansa.fi/a/200583613 https://www.equinor.com/en/news/05dec2017-johan-castberg.html ==Lähteet== == Aiheesta muualla == Luokka:Norjalaiset öljy-yhtiöt Luokka:Stavanger Luokka:Norjalaiset pörssiyhtiöt Luokka:Euronext 100 -indeksi Luokka:OBX- indeksi
El Tiempo

El Tiempo on kolumbialainen sanomalehti. Sen arkilevikki on 314 000 ja sunnuntailevikki 453 000 kappaletta. Alfonso Villegas Restrepo perusti El Tiempon vuonna 1911. Vuonna 1913 lehti myytiin Eduardo Santos Montejolle, jonka suvun omistuksessa se yhä on. == Aiheesta muualla == *El Tiempo Luokka:Kolumbialaiset sanomalehdet
Katja Seizinger

Katja Seizinger (s. 10. toukokuuta 1972, Datteln, Nordrhein-Westfalen, Saksa) on saksalainen uransa lopettanut alppihiihtäjä ja olympiavoittaja.Katja Seizinger Hän on kaikkien aikojen menestynein saksalainen alppihiihtäjä. Seizinger voitti kolme olympiakultaa (syöksylaskussa 1994 Lillehammerissa ja 1998 Naganossa sekä alppiyhdistetyssä 1998 Naganossa) sekä kaksi pronssia (super-G:ssä 1992 Albertvillessä ja suurpujottelussa 1998 Naganossa). Hän oli ensimmäinen alppihiihtäjä, joka on voittanut syöksykultaa kahdesti. Maailmanmestaruuden Seizinger voitti super-G:ssä Moriokassa vuonna 1993. Tämän lisäksi hän oli hopealla syöksylaskussa 1996 Sierra Nevadassa sekä alppiyhdistetyssä ja super-G:ssä Sestrieressä 1997. Maailmancupin Seizinger voitti kausilla 1995–1996 ja 1997–1998.https://data.fis- ski.com/dynamic/athlete- biography.html?sector=AL&competitorid;=55494&type;=stats Super-G:ssä hän oli paras viidesti (1993–1996 ja 1998) ja syöksylaskussa neljästi (1992–1994 ja 1998). Kaikkiaan hän voitti 36 maailmancup-osakilpailua. Voitoista 16 hän saavutti syöksylaskussa, 16 super-G:ssä ja 4 suurpujottelussa. Vuonna 1997 hän voitti kuusi vauhtilajien maailmancup-osakilpailua peräkkäin: ennätys, johon aiemmin oli pystynyt vain Jean-Claude Killy vuonna 1967. 23\. huhtikuuta 1999 Seizinger ilmoitti lopettavansa kilpailu-uransa. == Lähteet == Luokka:Saksalaiset alppihiihtäjät Luokka:Saksalaiset olympiavoittajat Luokka:Vuonna 1972 syntyneet Luokka:Elävät henkilöt
Norjan kruunu

Norjan kruunu (, kansallinen lyhenne kr, kansainvälinen valuuttakoodi NOK) on Norjan rahayksikkö. Yksi kruunu jakautuu sataan äyriin (øre). Norjan kruunu esiteltiin lailliseksi maksuvälineeksi vuonna 1875, ja se oli samalla alku Skandinavian rahaliitolle, joka kesti ensimmäisen maailmansodan alkuun saakka. Norjan kruunu oli kolmanneksitoista vaihdetuin valuutta arvoltaan vuonna 2010. Norjan kolikoita ja seteleitä laskee liikkeelle Norjan keskuspankki (Norges Bank). == Setelit == === Nykyinen setelisarja === Nykyisen setelisarjan käyttöönotto tapahtui vuosina 2017 ja 2018. Setelisarjan teemoina ovat meri ja tuuli. === Edellinen setelisarja === Vuonna 1877 Norja esitteli 5, 10, 50, 100, 500 ja 1 000 kruunun setelit. 1 kruunun seteli laskettiin liikkeelle vuonna 1917, 2 kruunun seteli laskettiin liikkeelle vuosina 1918–1922. 1 ja 2 kruunun setelit laskettiin liikkeelle uudestaan vuosina 1940 ja 1950. 5 kruunun seteli korvattiin kolikolla vuonna 1963. Sama tapahtui 10 kruunun kolikolle vuonna 1984 Edellinen setelisarja Kuva Arvo Mitat Väri Design Liikkeeseenlasku Etupuoli Kääntöpuoli 50 kr 128 mm × 60 mm Vihreä Peter Christen Asbjørnsen Lumpeet 2008 100 kr 136 mm × 65 mm Punainen Kirsten Flagstad Folketeateret Oslon konserttihalli 2006 200 kr 144 mm × 70 mm Sininen Kristian Birkeland Napa-alue ja revontulet 2009 500 kr 152 mm × 75 mm Oranssi Sigrid Undset Seppele 2005 1 000 kr 160 mm × 80 mm Violetti Edvard Munch Ote Munchin seinämaalauksesta 2004 ==Kolikot== Käytössä olevat kolikot Kuva Arvo Ominaisuudet Kuvaus Liikkeeseenlasku Etupuoli Kääntöpuoli Halkaisija Paksuus Paino Koostumus Syrjä Etupuoli Kääntöpuoli 1 kruunu 21 mm 1,7 mm 4,35 g Kuparinikkeli 75 % Cu, 25 % Ni Sileä Harald V:n monogrammi Lintu 1997 5 kruunua 26 mm 2 mm 7,85 g Hiottu Pyhän Olavin ritarikunta Akantin lehtiä 1998 10 kruunua 24 mm 2 mm 6,8 g 81 % Cu, 10 % Zn, 9 % Ni Hiottu Harald V Sauvakirkon katto 1995 20 kruunua 27,5 mm 2,2 mm 9,9 g Sileä Viikinkilaiva 1994 Norja luopui äyrien käytöstä käteismaksuissa 1.5.2012. Norjan pankit vaihtavat 50 äyrin kolikoita vuoteen 2022.http://www.norges- bank.no/no/om/publisert/pressemeldinger/2012/pressemelding-12-april-2012/ == Valuuttakurssit == Norja kruunun arvo verrattuna muihin valuuttoihin vaihtelee huomattavasti vuodesta toiseen, mikä perustuu pääasiassa muutoksiin öljyn hinnoissa ja koroissa. Vuonna 2002 Norja kruunun arvo kasvoi ennätyslukemiin Yhdysvaltain dollaria ja euroa vastaan vaihtokurssilla 1 USD = 7,36 NOK. Kuitenkin vuoden 2007 lopulla ja vuoden 2008 alussa USD heikentyi tasaisesti kaikkia merkittäviä valuuttoja vastaan. Norjan kruunu vahvistui samaan aikaan, minkä seurauksena Norjan kruunu oli vahvempi kuin koskaan verrattuna dollariin huhtikuussa 2008, jolloin kurssi oli 1 USD = 5 NOK. Lokakuuhun 2008 mennessä USD oli vahvistunut ja oli arvoltaan noin 7 kruunua. Sen jälkeen kruunu vahvistui jälleen voimakkaasti, ja dollarin arvo oli noin 5,8 kruunua vuoden 2010 alussa. Sittemmin dollari on noussut uudelleen ja vuoden 2016 puolivälissä 1 dollari oli arvoltaan noin 8,5 kruunua. == Lähteet == == Aiheesta muualla == * Norjan keskuspankki Luokka:Euroopan rahayksiköt Luokka:Norjan talous
Trinidad Guardian

Trinidad Guardian on Trinidad ja Tobagolla päivittäin julkaistava sanomalehti. Se perustettiin vuonna 1917 broadsheetinä. Marraskuusta 2002 lähtien lehteä on kuitenkin julkaistu tabloidina. Lehden pääkonttori sijaitsee Port-of- Spainissa. == Aiheesta muualla == *Trinidad Guardian Luokka:Trinidadtobagolaiset sanomalehdet
Decamerone

Decamerone on italialaisen kirjailijan Giovanni Boccaccion teos, joka koostuu sadasta novellista. Boccaccio kirjoitti teoksen todennäköisesti vuosina 1350–1353. Decameronea pidetään nykyisen novellin esi-isänä. Teos on merkittävä paitsi kaunokirjallisen arvonsa vuoksi myös siksi, että se on tärkeä historiallinen dokumentti 1300-luvun elämästä. Nimi Decamerone on peräisin kreikan kielen sanoista δέκα (déka) eli kymmenen ja ἡμέρα (hēméra) eli päivä. ==Tarina== Decamerone kertoo kolmesta nuoresta miehestä ja seitsemästä nuoresta naisesta, jotka lähtevät Firenzestä maaseudulle Fiesoleen mustaa surmaa pakoon. He viipyvät maalla kaksi viikkoa, ja viihdyttääkseen toisiaan he ryhtyvät kertomaan tarinoita. Jokainen kertoo päivittäin yhden tarinan, jotka on löysästi ryhmitelty teemoittain päivien mukaan. Kaksi päivää kustakin viikosta on varattu muihin tarkoituksiin: yksi työpäivä ja yksi pyhäpäivä. Näin ollen ryhmä kertoo yhteensä sata tarinaa. Kukin kymmenestä kirjan henkilöhahmosta valitaan vuorollaan päivän kuninkaaksi tai kuningattareksi. Hän saa määrätä tarinoiden aihepiirin. Ainoastaan Dioneo, joka kertoo yleensä päivän viimeisen tarinan, vapautetaan velvoitteesta: hänen tarinoidensa aihe saa olla mikä tahansa. Decamerone sisältää lisäksi päivien tapahtumista lyhyet kuvaukset, jotka toimivat kehyksinä tarinankerronnalle. ==Vaikutus kulttuuriin== Useat taidemaalarit ovat hyödyntäneet Decameronen tarinoita maalauksissaan. Kuuluisimpia Decameronen kuvittajia on italialainen renessanssimaalari Sandro Botticelli. Myös muun muassa brittiläiset John William Waterhouse ja Dante Gabriel Rossetti sekä saksalainen Franz Xaver Winterhalter ovat maalanneet Decameroneen pohjautuvia teoksia. Ohjaaja Pier Paolo Pasolini teki vuonna 1970 elokuvan Il Decameron, joka perustui joihinkin kirjan tarinoista. Decameronen uusin elokuvaversio on David Lelandin ohjaama Virgin Territory, joka tuli elokuvateattereihin joulukuussa 2007. == Aiheesta muualla == * Gutenberg-projekti: The Decameron, Volume I ja Volume II. * Kuosmanen, Jukka: Decameronen iloittelevia munkkeja ja karkailevia teinityttöjä. Yle.fi 10.3.2017. * Niemi-Pynttäri, Risto: Boccaccion keveys. Euroopan kirjallisuushistoria, Jyväskylän yliopisto 28.9.2009. Luokka:Novellikokoelmat Luokka:1300-luvun kirjat Luokka:Seulonnan keskeiset artikkelit
Neckar

Neckar on 367 kilometrin pituinen Reinin sivujoki Saksassa. Se alkaa Schwarzwaldin vuoristosta ja yhtyy Reiniin Mannheimin kohdalla. Muita Neckarin varrella sijaitsevia kaupunkeja ovat esimerkiksi Tübingen, Stuttgart ja Heidelberg. Jokilaakso on viinintuotantoaluetta. == Lähteet == Luokka:Saksan joet Luokka:Reinin vesistö
Edgar Meyer

Edgar Meyer (s. 24. marraskuuta 1960 Tulsa, Oklahoma) on yhdysvaltalainen kontrabasisti. Hänen tyylilajejaan ovat bluegrass, newgrass, jazz ja klassinen musiikki. Meyer syntyi Oklahoman Tulsassa, mutta muutti nelivuotiaana perheensä mukana Tennesseen Oak RidgeenThe Strad -aikakauslehti, maaliskuu 1998, sivu 243, . Hän oppi bassonsoiton isältään Edgar Meyer seniorilta. Lisäksi hän on opiskellut Indianan yliopistossa Stuart Sankeyn johdolla. Vuonna 1981 hän voitti Zimmermann-Mingus-bassokilpailun. Meyer on kuuluisa virtuoottisesta soittimen hallinnastaan. Hän on esimerkiksi levyttänyt kontrabassolla Bachin soolosellosarjat. Lisäksi Meyer on säveltänyt viulukonserton, kaksi bassokonserttoa sekä yhden kaksoiskonserton kontrabassolle ja sellolle. Hänen ekleettinen tyylinsä on eräänlainen bluegrassin ja klassisen musiikin synteesi: hänen levyillään soittaakin omien alojensa huippuja, esimerkkinä Joshua Bell, Yo-Yo Ma, Béla Fleck, Sam Bush, James Taylor, Jerry Douglas, Mike Marshall sekä Mark O'Connor. Edgar Meyer soittaa pääsääntöisesti italialaisella Gabrielli-bassolla vuodelta 1769. ==Levytyksiä== ===Sony Classical=== 2004 * Music For Two 2002 * Meyer Bottesini Concertos with Joshua Bell & Yo-Yo Ma * Silk Road Journeys: When Strangers Meet 2001 * The American Seasons * Perpetual Motion (2 Grammy- palkintoa) * Classic Yo-Yo * Classical Hits * Heartland: An Appalachian Anthology 2000 * Bach: Soolosellosarjat (esitettynä kontrabassolla) * Appalachian Journey Live in Concert (VHS ja DVD) * Appalachian Journey (Grammy-palkittu) * Barber, Meyer: Viulukonsertot 1999 * Listen to the Storyteller * Short Trip Home (Grammy -ehdokkuus) * At the Octoroon Balls 1997 * Uncommon Ritual 1996 * Appalachia Waltz * Schubert: Forelli-kvintetto; Arpeggione -sonaatti ===Deutsche Grammophon=== * Emerson String Quartet (Meyerin ja Ned Roremin teoksia) ===MCA Master Series=== * Unfolding (1986) * Dreams of Flight * Love of a Lifetime * Work In Progress * With Strength in Numbers (Sam Bush, Bela Fleck, Mark O’Connor, Jerry Douglas, Edgar Meyer) The Telluride Sessions ===Sugar Hill Records=== * Skip, Hop, and Wobble (Russ Barenberg, Jerry Douglas, Edgar Meyer) ==Lähteet== ==Aiheesta muualla== * Viralliset kotisivut Luokka:Yhdysvaltalaiset basistit Luokka:Bluegrass- muusikot Luokka:Grammy-palkinnon saajat Luokka:Vuonna 1960 syntyneet Luokka:Elävät henkilöt
Donna Weinbrecht

Donna Weinbrecht (s. 23. huhtikuuta 1965 Hoboken, New Jersey) on yhdysvaltalainen freestylehiihtäjä ja olympiavoittaja. Weinbrecht voitti kumparelaskun olympiakultaa lajin oltua ensi kertaa olympiaohjelmassa Albertvillessa 1992. Lillehammerissa 1994 Weinbrecht oli seitsemäs ja Naganossa 1998 neljäs. Maailmanmestaruuden hän voitti 1991 ja MM-hopeaa 1989 ja 1997. Weinbrecht voitti kaikkiaan 46 maailmancup-osakilpailua. == Lähteet == == Aiheesta muualla == * Donna Weinbrecht olympic.org:ssa * http://www.skitales.com/Weinbrecht.htm Luokka:Yhdysvaltalaiset freestylehiihtäjät Luokka:Yhdysvaltalaiset olympiavoittajat Luokka:Vuonna 1965 syntyneet Luokka:Elävät henkilöt
Baltatševon piiri

Baltatševon eli Baltasin piiri (, ) on hallintopiiri Baškortostanissa. Piirin hallinnollinen keskus on Starobaltatševon kylä, joka sijaitsee 220 kilometriä pääkaupungista Ufasta. Piiri on perustettu vuonna 1930 ja siihen kuuluu 17 kylähallintoaluetta. Piirin pinta-ala on 1 592 km². Baltasin piirissä oli 24 900 asukasta vuonna 1995 ja asukastiheys oli 16 asukasta/km². Suurimmat etniset ryhmät ovat tataarit, baškiirit ja marit. ==Aiheesta muualla== * Piirin sivusto Luokka:Baškortostanin piirit
Brian Boitano

Brian Anthony Boitano (s. 22. lokakuuta 1963 Mountain View, Kalifornia) on yhdysvaltalainen taitoluistelija, maailmanmestari ja olympiavoittaja. Boitano voitti olympiakultaa Calgaryssa 1988Wallechinsky, s. 45. ja siirtyi sen jälkeen ammattilaiseksi. Amatöörinä hän voitti maailmanmestaruuden 1986 ja 1988, ammattilaisena kuudesti 1988–1992 ja 1994. Jo Sarajevon 1984 olympialaisissa hän sijoittui viidenneksiWallechinsky, s. 44.. Lillehammerin talviolympialaisissa 1994 ammattilaiset saivat osallistua ensi kertaa taitoluisteluun.Wallechinsky, s. 47. Yhtenä ennakkosuosikeista Boitano epäonnistui lyhytohjelmassaan kolmoisaxelissa ja oli lopputuloksissa vasta kuudes.Wallechinsky, s. 48. == South Park -viittaukset == Animaatiosarjassa South Park esiintyy usein supersankari, joka on karikatyyri Brian Boitanosta. South Park: Isompi, pidempi ja leikkaamaton -elokuvassa on musiikkiesitys nimeltä ”What Would Brian Boitano Do?”. == Lähteet == * === Viitteet === == Aiheesta muualla == * Boitano olympic.org-sivustolla Luokka:Yhdysvaltalaiset olympiavoittajat Luokka:Yhdysvaltalaiset taitoluistelijat Luokka:Amerikanitalialaiset Luokka:Vuonna 1963 syntyneet Luokka:Elävät henkilöt
Mebrahtom Keflezighi

Mebrahtom Keflezighi (s. 5. toukokuuta 1975 Asmara, Eritrea) on yhdysvaltalainen kestävyysjuoksija. Keflezighin ollessa 12-vuotias hänen 13-henkinen perheensä muutti pakolaisena Italian kautta Yhdysvaltoihin. He asettuivat asumaan San Diegoon ja anoivat Yhdysvaltojen kansalaisuutta vuonna 1997. Tuohon aikaan ei ollut vielä varmaa, että Eritrea osallistuisi Sydneyn olympialaisiin omalla joukkueellaan. Keflezighi sai Yhdysvaltojen kansalaisuuden 2. heinäkuuta 1998 ja otti heti osaa Yhdysvaltojen mestaruuskilpailujen 5 000 metrin juoksuun, jossa sijoittui neljänneksi. Hän sijoittui seuraavan vuoden Yhdysvaltojen mestaruuskilpailuissa 10 000 metrin juoksussa samoin neljänneksi. Vuonna 2000 Keflezighi voitti Yhdysvaltojen mestaruuden 10 000 metrillä ja pääsi näin Sydneyn olympialaisiin. Flunssan takia hän sijoittui olympialaisissa kuitenkin vasta kahdenneksitoista. Vuonna 2001 hän teki uuden Yhdysvaltojen ennätyksen 10 000 metrillä ajalla 27.13,98. Edmontonin MM-kisoissa hän oli samalla matkalla kahdeskymmeneskolmas. Seuraavana vuonna hän voitti jälleen 10 000 metrin Yhdysvaltojen mestaruuden ja osallistui ensimmäistä kertaa New Yorkin maratonille, jossa sijoittui yhdeksänneksi. Vuonna 2003 hän oli Pariisin MM-kisoissa 10 000 metrillä kuudestoista ja Chicagon maratonilla seitsemäs. Vuonna 2004 hän osallistui Ateenan olympialaisten maratonille. Hän sijoittui juoksussa toiseksi voittamalla kolmanneksi tulleen Vanderlei de Liman 42 sekunnilla. New Yorkin maratonilla hän oli toinen 2004 ja kolmas 2005. Bostonin maratonilla hän sijoittui kolmanneksi 2006. Keflezighi voitti New Yorkin maratonin 2009 ennätyksellään 2.09.15. Vuonna 2012 hän sijoittui Lontoon olympialaisten maratonilla neljänneksi ajalla 2.11.06. Vuonna 2014 hän voitti Bostonin maratonin ajalla 2.08.37. Keflezighin ennätykset ovat 1 500 metrillä 3.42,29 (1998), 5 000 metrillä 13.11,77 (2000), 10 000 metrillä 27.13,98 (2001) ja maratonilla 2.08.37 (2014). ==Lähteet== * ===Viitteet=== == Aiheesta muualla == Luokka:Yhdysvaltalaiset kestävyysjuoksijat Luokka:Yhdysvaltalaiset olympiamitalistit Luokka:Vuonna 1975 syntyneet Luokka:Elävät henkilöt
Bižbuljakin piiri

Bižbuljakin piiri (, ) on paikallinen itsehallintoalue Baškortostanin länsiosassa Orenburgin alueen rajalla. Piirin hallinnollinen keskus on Bižbuljakin kylä, joka sijaitsee 230 kilometriä pääkaupungista Ufasta. Piiri on perustettu vuonna 1930 ja siihen kuuluu 13 maalaiskuntaa. Piirin pinta-ala on 2 134 km². Bižbuljakin piirissä oli 27 500 asukasta vuonna 2010 ja asukastiheys oli 13 asukasta/km². Suurimmat etniset ryhmät ovat tšuvassit, tataarit ja baškiirit. Luokka:Baškortostanin piirit
Isaac Kiprono Songok

Isaac Kiprono Songok (s. 25. huhtikuuta 1984 Nandin piirikunta, Kenia) on kalenjin-heimoon kuuluva kenialainen juoksija. Vuonna 2001 hän voitti Debrecenissä käydyissä nuorten MM-kisoissa 1 500 metrillä kultamitalin ajalla 3.36,78. Maastojuoksun MM-kisoista Songok on voittanut tukun mitaleita. 2004 Brysselissä hän oli lyhyellä matkalla seitsemäs ja saavutti Kenian joukkueessa pronssia. 2005 Saint-Etiennessa ja Saint Galmierissa hän juoksi lyhyellä matkalla pronssille ja sai joukkuekilpailusta hopeaa Kenenisa Bekelen tähdittämän Etiopian takana. 2006 Fukuokassa hän oli lyhyellä matkalla hopealla jälleen Bekelen takana ja sai lisäksi matkan joukkuekilpailusta kultamitalin. Kesäkuussa 2006 hän voitti 5 000 metrin kilpailun Kultaisen liigan Oslon GP:ssä jättäen taakseen Bekelen. Osakan MM-kilpailuissa 2007 hän karsiutui 5 000 metrillä alkuerissä. Songok on 170 senttimetriä pitkä ja painaa 54 kilogrammaa. ==Henkilökohtaiset ennätykset== *1 500 m: 3.30,99, Zürich, 6. elokuuta 2004 *maili: 3.54,56, Linz, 20. elokuuta 2001 *2 000 m: 4.56,86, Berliini, 31. elokuuta 2001 *3 000 m: 7.28,72, Rieti, 27. elokuuta 2006 *5 000 m: 12.48,66, Zürich, 18. elokuuta 2006 ==Lähteet== ==Aiheesta muualla== * Luokka:Kenialaiset kestävyysjuoksijat Luokka:Kenialaiset maastojuoksijat Luokka:Kenialaiset keskimatkojen juoksijat Luokka:Vuonna 1984 syntyneet Luokka:Elävät henkilöt
Bimbo (Keski-Afrikka)

Bimbo on Ombella-M'pokon prefektuurin pääkaupunki Keski-Afrikan tasavallassa. Vuonna 2003 sen asukasluku oli 124 176 joten se on maan toiseksi suurin kaupunki Banguin jälkeen.Principal cities Citypopulation == Lähteet == Luokka:Keski-Afrikan tasavallan kaupungit
Henkilövaali

Henkilövaali on vaalitapa, jossa äänestäjät äänestävät suoraan yksittäisten ehdokkaiden välillä. Tämän vastakohtana on listavaali, jossa äänestäjät äänestävät useampia ehdokkaita käsittävien listojen välillä. Suomen valtiollisessa ja kunnallisessa politiikassa ei ole käytössä enempää puhdas henkilövaali kuin puhdas listavaalikaan, vaan näiden yhdistelmä, henkilökohtainen listavaali. Henkilökohtaisessa listavaalissa äänestäjä osallistuu samalla äänellä sekä listavaaliin että äänestämällään listalla esiintyvien ehdokkaiden väliseen henkilövaaliin. Vaalitavan listaosuus jakaa edustajapaikat eri puoluelistoille niiden saamien äänimäärien suhteessa. Tämä voidaan toteuttaa monella eri tavalla, jossa Suomessa on käytössä (sekä kunnallis-, eduskunta- että europarlamenttivaaleissa) d'Hondtin menetelmä. Sen mukaisesti kunkin listan ensimmäiseksi vertausluvuksi tulee tämän saama äänimäärä (näissä vaaleissa ehdokkaalle annettu ääni lasketaan suoran sen listan hyväksi, jolla hän esiintyy), toiseksi puolet siitä, kolmanneksi kolmannes, neljänneksi neljännes, jne., ja paikat jaetaan listojen kesken suurimmasta vertausluvusta alkaen. Vaalitavan henkilöosuus jakaa listan mahdollisesti saamat paikat joidenkin kyseisellä listalla esiintyvien ehdokkaiden saamiksi paikoiksi. Tämä voidaan toteuttaa hyvinkin monella eri tavalla, joista Suomessa on edellä mainittujen vaalien yhteydessä käytössä ns. yhden siirtokelvottoman äänen menetelmä (Single Non-Transferable Vote, SNTV). Sen mukaisesti äänestäjä antaa äänensä vain yhdelle ehdokkaalle, ja jaossa olevat N paikkaa menevät niille N:lle ehdokkaalle, jotka saavat eniten ääniä. ==Katso myös== *D’Hondtin menetelmä *Listavaali luokka:Vaalitavat
Blagovarin piiri

Blagovarin piiri (, ) on hallintopiiri Baškortostanin länsiosassa noin 70 kilometriä pääkaupungista Ufasta länteen. Piiri on perustettu vuonna 1935 ja siihen kuuluu 16 kylähallintoaluetta. Piirin pinta-ala on 1 611 km². Blagovarin piirissä on noin 25 000 asukasta ja asukastiheys on 16 asukasta/km². Suurimmat etniset ryhmät ovat tataarit, venäläiset ja baškiirit. Kuva:Алексеевка.jpg|Taloja Aleksejevkan kylässä. Kuva:Церковь в Алексеевке Благоварский район.jpg|Aleksejevkan kylän kirkko Blagovarin piirissä. Kuva:Монастырь в Алексеевке.jpg|Luostarin pihaa Aleksejevkan kylässä. ==Aiheesta muualla== * Piirin sivusto * Tietoa piiristä (bashinfo.ru) Luokka:Baškortostanin piirit
Lawrence Gonzi

Lawrence Gonzi (s. 1. heinäkuuta 1953) on maltalainen poliitikko, joka toimi maansa pää- ja talousministerinä. Hän johtaa myös Maltan nationalistipuoluetta. Gonzi nousi pääministeriksi 23. maaliskuuta 2004 juur ennen Maltan liittuymistä EU:hun. Vuoden 2013 parlamenttivaaleissa hänen puolueensa koki tappion ja uudeksi pääministeriksi nousi työväenpuolueen Joseph Muscat. Gonzi on naimisissa ja hänellä on kolme lasta. == Lähteet == == Aiheesta muualla == Luokka:Maltan pääministerit Luokka:Vuonna 1953 syntyneet Luokka:Elävät henkilöt
Yölento (kirja)

Yölento () on ranskalaisen Antoine de Saint-Exupéryn vuonna 1931 kirjoittama romaani. Saint-Exupéry on tunnettu erityisesti Pikku prinssi -kirjastaan. Hän oli sekä kirjailija että lentäjä, joten tämän kirjan aihe oli hänen sydäntään lähellä. Luokka:Ranskalaiset romaanit Luokka:Vuoden 1931 kirjat
Karo Koivunen

Karo Koivunen (s. 19. huhtikuuta 1979 Espoo) on suomalainen entinen jääkiekkoilija, pelipaikaltaan laitahyökkääjä. Hän pelasi neljä kautta jääkiekon SM-liigassa vuosina 2006–2009 ja useita vuosia Mestiksessä. Koivunen on pelannut myös rullakiekkoa SM-tasolla. ==Ura== Koivunen aloitti uransa juniorina Espoon Jääklubissa (EJK), josta hän siirtyi Kiekko-Espooseen, ja myöhemmin Jokereihin. Hän ei kuitenkaan vielä debytoinut SM-liigassa, vaan aloitti miesten sarjoissa Mestiksen Kokkolan Hermeksessä ja Kirkkonummen Salamoissa sekä Italian Serie B:ssä. Kaudella 2005–2006 Koivunen debytoi SM- liigassa Pelicansissa. Tammikuussa 2007 Koivunen sopi kaksivuotisen jatkosopimuksen Pelicansin kanssahttp://jatkoaika.com/smliiga.php?joukkue=Pelicans&sivu;=uutiset&id;=6600. Sopimus kattaa kaudet 2007–2008 ja 2008–2009. Koivunen sai helmikuussa 2007 nilkkaansa vakavan viillon vastustajan luistimestahttp://www.jatkoaika.com/smliiga.php?sivu=uutiset&id;=6707. Kauden 2007–2008 alussa Koivunen ei, osin edellisestä loukkaantumisestaan johtuen, onnistunut vakiinnuttamaan pelipaikkaansa Pelicansissa vaan pelasi muun muassa kahden ottelun ajan HeKissä.http://www.jatkoaika.com/mestis.php?sivu=uutiset&id;=7373 Heinäkuussa 2009 italialainen SG Pontebba ilmoitti, että Koivunen oli tehnyt seuran kanssa sopimuksen. Pontebbassa Koivunen teki 33 pistettä 30 ottelussa. Seuraavaksi kaudeksi hän siirtyi Ruotsin I-divisioonassa pelaavaan HC Asplöveniin. Koivunen valittiin vuonna 2005 vuoden rullakiekkoilijaksi Suomessa hänen voitettuaan SM-liigan pistepörssin. Vuonna 2006 hän voitti SM-kultaa Kirkkonummen Thunderin paidassa ja tuli valituksi pudotuspelien parhaaksi pelaajaksi. SM-liigan tähdistökentälliseen hänet on valittu vuosina 2005 ja 2006. Koivusen veli Petro Koivunen on entinen jääkiekkoilija. Pelaajauransa jälkeen Koivunen on toiminut valmentajana. Hän aloitti EPS B2-joukkueen valmemtajana kaudella 2013–2014. Hän on sittemmin valmentanut Espoo Bluesin ja Kiekko-Espoon junioreita. ==Tilastot== 1995–96 Kiekko-Espoo A-SM 33 13 14 27 27 4 0 0 0 6 1996–97 Kiekko-Espoo A-SM 27 5 13 18 24 – – – – – 1997–98 Kiekko- Espoo A-SM 35 18 26 44 26 5 0 2 2 6 1998–99 Blues A-SM 33 8 32 40 48 5 1 4 5 8 1999–00 Jokerit A-SM 38 18 30 48 68 9 5 8 13 2 2000–01 Hermes Mestis 42 11 15 26 52 8 1 1 2 4 2001–02 Hermes Mestis 44 15 18 33 24 3 1 0 1 2 2002–03 Hermes Mestis 44 13 10 23 46 3 0 2 2 2 2003–04 Salamat Mestis 45 8 38 46 52 3 0 0 0 0 2004–05 SG Pontebba Serie A2 14 10 16 26 8 – – – – – 2005–06 Salamat Mestis 25 14 22 36 24 – – – – – Pelicans SM-liiga 25 8 11 19 18 – – – – – 2006–07 Pelicans SM-liiga 51 12 25 37 62 – – – – – 2007–08 Pelicans SM-liiga 44 7 17 24 22 5 0 1 1 0 HeKi Mestis 2 1 2 3 2 – – – – – 2008–09 Pelicans SM-liiga 50 6 4 10 30 6 0 0 0 0 HeKi Mestis 1 0 0 0 2 – – – – – 2009–10 SG Pontebba Serie A 30 7 26 33 22 4 1 2 3 4 2010–11 Asplöven HC Division 1 38 12 42 54 18 10 1 4 5 4 4 kautta yhteensä SM-liiga 170 33 57 90 132 11 0 1 1 0 ==Lähteet== * === Viitteet === ==Aiheesta muualla== * Karo Koivunen Jatkoaika-sivustolla Luokka:Suomalaiset jääkiekkoilijat Luokka:Suomalaiset rullakiekkoilijat Luokka:Vuonna 1979 syntyneet Luokka:Elävät henkilöt
Edgar Grospiron

Edgar Grospiron (s. 17. maaliskuuta 1969 Annecy) on ranskalainen freestylehiihtäjä, maailmanmestari ja olympiavoittaja. Grospiron voitti kumparelaskun olympiakultaa Albertvillessa 1992 ja pronssia Lillehammerissa 1994. Calgaryssa 1988, jossa kumparelasku oli näytöslajina, Grospiron sijoittui kolmanneksi. Grospiron on kumparelaskun maailmanmestari vuosilta 1989, 1991 ja 1995. == Lähteet == == Aiheesta muualla == * Grospiron olympics.com:ssa Luokka:Ranskalaiset freestylehiihtäjät Luokka:Ranskalaiset olympiavoittajat Luokka:Vuonna 1969 syntyneet Luokka:Elävät henkilöt
Plovdiv

Plovdiv () on kaupunki Bulgariassa ja samannimisen alueen pääkaupunki. Asukasluku on 338 152 (2011), mikä tekee siitä Bulgarian toiseksi suurimman kaupungin pääkaupunki Sofian jälkeen. Se sijaitsee Maritsa-joen varrella. == Historia == === Antiikki === Plovdivin paikalla sijaitsi alun perin traakialaisten kaupunki. Makedonian kuningas Filippos II perusti kaupungin uudelleen nimellä Filippopolis. Roomalaisella kaudella kaupunki toimi Thracian provinssin pääkaupunkina ja tunnettiin myös nimellä Trimontium. === Myöhempi historia === Slaavit tunsivat kaupungin nimellä Paldin ja osmanit nimellä Filibe. Plovdiv liitettiin Bulgariaan vuonna 1885 sen yhdistyessä. Kun Bulgaria kokonaisuudessaan on 1990-luvun alusta lähtien kärsinyt pahasta väestökadosta, Plovdivin kaupunki onnistui 2010-luvulla kääntämään suunnan muuttovoitolliseksi. Muun muassa kasvavan IT-sektorin avulla 20–29-vuotiaiden määrä kaupungissa on kasvanut. Bulgarialaisia IT-asiantuntijoita ja muiden alojen ammattilaisia on palannut muun muassa Britanniasta maan EU:sta eroamisen alla. == Kuvia == Tiedosto:Roman Theatre Plovdiv.jpg Tiedosto:Bulgaria-Plovdiv-01.jpg Tiedosto:Bulgaria-Plovdiv-03.jpg Tiedosto:Bulgaria-Plovdiv-04.jpg == Lähteet == == Aiheesta muualla == Luokka:Bulgarian kaupungit Luokka:Plovdivin alue
Burgas

Burgas () on kaupunki Bulgariassa ja samannimisen alueen pääkaupunki Mustanmeren rannalla. Kaupungin asukasluku on 199 484 (2011). ==Liikenne== Burgasin kansainvälinen lentoasema sijaitsee kaupungin pohjoispuolella, noin 12 kilometrin päässä kaupungin keskustasta ja on monien turistien liikenneyhteys Sunny Beachille. ==Lähteet== Luokka:Bulgarian kaupungit Luokka:Burgasin alue
Ruse

Ruse () on kaupunki Bulgariassa ja samannimisen piirikunnan pääkaupunki. Asukasluku on 169 000 (15.3.2007). Ruse sijaitsee maan pohjoisosassa, 244 kilometriä Sofiasta koilliseen. Kaupunki on Tonavan rannalla vastapäätä Romanian Giurgiuta ja kaupunkien välillä on silta, joka on ainoa Romanian ja Bulgarian välinen Tonavan ylittävä silta. Kaupunki on Bulgarian tärkein jokisatama ja huomattava teollisuuskeskus. Lisäksi kaupungissa on telakka. Kaupungin tärkeimmät tuotteet ovat muovi- ja kumitarvikkeet, sähkölaitteet ja maatalouskoneet. Roomalaiset perustivat jo 100-luvulla Rusen paikalle linnoituksen. Kaupunki tunnettiin laivastotukikohtana nimellä Sexaginta Prista ("kuusikymmentä laivaa") ja osmanivallassa nimellä Rusçuk. Kaupungin kehitys alkoi vuoden 1878 jälkeen. ==Lähteet== * ===Viitteet=== ==Aiheesta muualla== Luokka:Bulgarian kaupungit Luokka:Rusen alue